
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 568 


21 Απριλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ενιαίας Δημοτικής Επιχείρησης Ύδρευσης - 


Αποχέτευσης Δήμου Βαθέος. 1 

Ψήφιση Ο.Ε.Υ. Δημοτικού Παιδικού Σταθμού Βαθέος 

Δ/Δ Βαθέος - Δήμου Βαθέος Νομού Σάμου. 2 

Σύσταση ενιαίας επιχείρησης ύδερευσης - αποχέτευ¬ 
σης στο Ν. Σερρών με την επωνυμία «ΔΗΜΟΤΙΚΗ 
ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΗΡΑ¬ 
ΚΛΕΙΑΣ». 3 

Χορήγηση άδειας ασκήσεως επαγγέλματος Κοινών. 
Λειτουργού στην Μπελέκα Γεωργία του Βασιλείου 

κάτοικο Πατρών. 4 

Μεταβίβαση κυριότητας κοινόχρηστων εκτάσεων του 
Συν/σμού Ν. Σκοπού. 5 


ΑΠΟΦΑΣΕΙ Σ 

Αριθ. 766 (1) 

Σύσταση ενιαίας Δημοτικής Επιχείρησης Ύδρευσης - 
Αποχέτευσης Δήμου Βαθέος. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη τις διατάξεις: 

1. Των άρθρων 277 έως και 284του Π.Δ/τος 410/95 «Κω¬ 
δικοποίηση σε ενιαίο κείμενο Νόμου με τίτλο ΔΗΜΟΤΙ¬ 
ΚΟΣ ΚΑΙ ΚΟΙΝΟΤΙΚΟΣ ΚΩΔΙΚΑΣ,των ισχυουσών διατά¬ 
ξεων του Δ.Κ.Κ.» όπως τροποποιήθηκαν και συμπληρώ¬ 
θηκαν. 

2. Του Νόμου 2503/1997 «Διοίκηση,οργάνωση,στελέ- 
χωση της Περιφέρειας ρύθμιση θεμάτων για την Τοπ. 
Αυτ/ση και άλλες διατάξεις». 

3. Του Ν. 2647/1998 άρθρο 1, καθώς και του Ν. 
1069/1980 άρθρο 1 παρ. 3. 

4. Την αρίθ. 1178/6.7.1998 απόφαση του Γενικού Γραμ- 
ματέα Περιφέρειας Βορ. Αιγαίου «Μεταβίβαση αρμοδιο¬ 
τήτων». 

5. Το αρίθ. 27του Νόμου 2081/92 σε συνδυασμό με την 
εγκύκλιο αρ. 550/εγκ. 1/7.10.1992 της Γραμματείας του 
Υπουργικού Συμβουλίου που αφορά έλεγχο των δαπα¬ 
νών που προκαλούν οι κανονιστικές διοικητικές πράξεις. 


6. Την Κοινωνικοοικονομική μελέτη σκοπιμότητας που 
συνέταξε η οικονομολόγος Ελένη Βαρδάκου. 

7. Την αρίθ. 58/9.2.2000 απόφαση του Δημοτικού Συμ¬ 
βουλίου Βαθέος περί σύστασης Δημοτικής επιχείρησης 
ύδρευσης-αποχέτευσης, αποφασίζουμε: 

Εγκρίνεταιη αρίθ. 58/9.2.2000 απόφαση του Δημοτικού 
Συμβουλίου Βαθέος η οποία αφορά την σύσταση στον 
ομώνυμο Δήμο ενιαίας Επιχείρησης ύδρευσης-αποχέ¬ 
τευσης που έχει ως εξής: 

1. Συνιστάται στο Δήμο Βαθέος του Νομού Σάμου επιχεί¬ 
ρηση με την επωνυμία «ΕΝΙΑΙΑ ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ -ΑΠΟΧΕΤΕΥΣΗΣ ΔΗΜΟΥ ΒΑΘΕΟΣ ΣΑΜΟΥ». 

2. Σκοπός της Επιχείρησης θα είναι η μελέτη, κατα¬ 
σκευή, συντήρηση, εκμετάλευση έργων μεταφοράς, η 
διοίκηση και λειτουργία των δικτύων ύδρευσης και απο¬ 
χέτευσης ακαθάρτων και όμβριων υδάτων, καθώς και των 
μονάδων επεξεργασίας λυμάτων και αποβλήτων της πε¬ 
ριοχής αρμοδιότητας της. 

3. Η ενιαία Δημοτική Επιχείρηση ύδρευσης - αποχέτευ¬ 
σης είναι νομικό πρόσωπο ιδιωτικού δικαίου με κοινωφε¬ 
λή χαρακτήρα και διέπεται ως προς την οργάνωση, εκτέ¬ 
λεση λειτουργία και συντήρηση των έργων της αρμοδιό¬ 
τητας καθώς και τις πηγές χρηματοδότησης της από τις 
διατάξεις του Νόμου 1069/80. 

Για τα λοιπά θέματα εφαρμόζονται οι διατάξεις του 
Π.Δ/τος 410/95 και οι κανόνες της ιδιωτικής οικονομίας 
(άρθρο 1 και3του Ν.1069/80). 

4. Έδρα της Επιχείρησης θα είναι ο Δήμος Βαθέος Σά¬ 
μου και ειδικότερα το Δ/Δ Σαμίων. 

5. Η Δημοτική Επιχείρηση είναι νομικό πρόσωπο ιδιωτι¬ 
κού δικαίου με κοινωφελή χαρακτήρα και θα διέπεται ως 
την διοίκηση, οργάνωση εκτέλεση λειτουργία και συντή¬ 
ρηση των έργων της αρμοδιότητας της καθώς και τις πη¬ 
γές της χρηματοδότησης της από τις διατάξεις του Ν. 
1069/80 «περί κινήτρων για την ίδρυση επιχ/σεων ύδρευ- 
σης-αποχ/σης». 

6. Η διάρκεια της επιχείρησης θα είναι αόριστη. 

7. Στην περιουσία της επιχείρησης ανήκουν τα έργα 
ύδρευσης και αποχ/σης της περιοχής της αρμοδιότητας 
της επιχείρησης, τα οποία εκτελέστηκαν ή θα εκτελε- 
στούν με βάση μελέτες που εγκρίθηκαν ή θα εγκριθούν οι 
εγκαταστάσεις ύδρευσης και αποχ/σης, καθώς και οι μο¬ 
νάδες επεξεργασίας πόσιμου ύδατος και υγρών αποβλή¬ 
των (αρθ. 178 Ν. 1069/80). 

8. Έσοδα της επιχ/σης σύμφωνα με τις διατάξεις των 
άρθρων 10 έως 16 και 27 του Ν. 1069/80 είναι: 

α) Το ειδικό τέλος για την μελέτη κατασκευή και επέ¬ 
κταση των έργων ύδρευσης και αποχ/σης, που υπολογί¬ 
ζεται σε ποσοστό 80% επί της αξίας του νερού. 

β) Το ειδικό τέλος 3% όπως αυτό αντικαταστάθηκε από 
το άρθρο 43 του Ν. 2065/92. 

γ) Δωρεάν επιχορήγηση από το πρόγραμμα Δημοσίων 
επενδύσεων σε ποσοστό μέχρι 35% επί των δαπανών με¬ 
λετών και κατασκευών των κάθε φύσεως έργων ύδρευ¬ 
σης και αποχέτευσης αρμοδιότητας της επιχείρησης, 
δ) Το τέλος σύνδεσης μετά του δικτύου της αποχ/σης. 
ε)Η δαπάνη διακλάδωσης και σύνδεσης προς τον αγω¬ 
γό ύδρευσης καιτηςαποχέτευσης. 
στ) Το τέλος σύνδεσης μετά του δικτύου ύδρευσης. 
ζ)Το τέλος χρήσης των υπονόμων, 
η) Η αξία νερού που καταναλώνεται, 
θ) Η εγγύηση χρήσης υδρομετρητή, 
ι) Η δαπάνη μετατόπισης αγωγών διακλαδώσεων 
ύδρευσης-αποχέτευσης. 

ια) Οι συνεισφορές τρίτων για τα έργα προς εκτέλεση, 
ιβ) Οι πρόσοδοι από την περιουσία ή το τίμημα από την 
εκποίηση αυτής. 

ιγ) Δάνεια, κληρονομιές, δωρεές και λοιπές επιχορηγή¬ 
σεις. 

ιδ) Έσοδα που εισπράττονται από την εφαρμογή των 
διατάξεων των άρθρων 27 και 28 του Ν. 1069/80 καθώς 
και κάθε νόμιμη πρόσοδος. 

9) Διοίκηση: Η επιχείρηση διοικείται από Διοικητικό Συμ¬ 
βούλιο που θα αποτελείται από επτά (7) μέλη τα οποία 
ορίζονται μαζί με τους αναπληρωτές τους από το Δημοτι¬ 
κό Συμβούλιο Βαθέος Ν. Σάμου. 

Μέλη του Διοικ. Συμβουλίου της επιχ/σης δύναται να εί¬ 
ναι ο Δήμαρχος, οι Δημοτικοί Σύμβουλοι, κάτοικοι και δη¬ 
μότες της περιοχής του Δήμου. 

Ειδικότερατο Διοικ. Συμβούλιο της ΔΕΥΑ θ’ αποτελείται 
από: 

α) Τέσσερις (4) αιρετούς εκπροσώπους του Δήμου εκ 
των οποίων ο ένας υποχρεωτικά θα προέρχεται από την 
μειοψηφία. 

β) Δύο (2) δημότες του Δήμου που θα ορίζονται από το 
Δημ. Συμβούλιο μαζί με τους αναπληρωτές τους και οι 
οποίοι θα έχουν γνώση σχετική με το αντικείμενο της Επι¬ 
χείρησης. 

γ) Ένας (1) εκπρόσωποςτου Επιμελητηρίου που θα ορί¬ 
ζεται μαζί με τον αναπληρωτή του από το Δημοτικό Συμ¬ 
βούλιο μετά από πρόταση του Επιμελητηρίου και ο οποί¬ 
ος θα έχει γνώση σχετική με το αντικείμενο της Επιχ/σης. 
Σε περίπτωση που η επιχείρηση θα απασχολεί περισσό¬ 
τερους από είκοσι (20) εργαζόμενους τότε στο Διοικ. Συμ¬ 
βούλιο θα συμμετέχει και εκπρόσωπος των εργαζομέ¬ 
νων,οπότε μειώνεται κατά ένα ο αριθμός των δημοτών 
που συμμετέχουν στο Διοικ. Συμβούλιο της Επιχείρησης. 

Το Δημοτικό Συμβούλιο ορίζει από τα μέλη του Διοικ. 
Συμβουλίου τον Πρόεδρο και τον Αντιπρόεδρο του. 

10. Η θητεία του Διοικητικού Συμβουλίου ακολουθείτην 
θητεία του Δημοτικού Συμβουλίου και λήγει μόλις εγκα¬ 
τασταθούν τα νέα μέλη (άρθρο 2 της 25027/84 απόφασης 
Υπ. Εσωτερικών). 

11.0 Πρόεδρος του Διοικητικού Συμβουλίου εκπροσω¬ 
πεί την Επιχείρηση σε όλες τις σχέσεις της,δικαστικές ή 
εξώδικες και σε περίπτωση απουσίας ή κωλύματος αυτού 
ο Αντιπρόεδρος. 


12. Η λειτουργία της Επιχείρησης δεν θα βαρύνει τον 
προϋπολογισμό του Δήμου γιατί η επιχείρηση θα λει¬ 
τουργεί ανταποδοτικά. 

13. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Βαθέ¬ 
ος 2.000.000 μόνο για το έτος 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 30 Μαρτίου 2000 

Ο Γ ενικός Γ ραμματέας Περιφέρειας 
και α.α. 

ΠΑΝΑΓΙΩΤΗΣ ΣΕΡΑΙΔΗΣ 
-♦- 

Αριθ. 1103 (2) 

Ψήφιση Ο.Ε.Υ. Δημοτικού Παιδικού Σταθμού Βαθέος Δ/Δ 
Βαθέος - Δήμου Βαθέος Νομού Σάμου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη τις διατάξεις: 

1. Του άρθρου 12του Ν. 1188/1981 «Κώδικας καταστά- 
σεως προσωπικού ΟΤΑ» όπως αντικαταστάθηκαν από την 
παρ. 6 του άρθρου 26 του Ν. 2130/93 και παράγραφο 5 
του άρθρου 8 του Ν. 2307/95. 

2. Του Νόμου 2503/1997 «Διοίκηση,οργάνωση,στελέ- 
χωση της Περιφέρειας κ.λ.π.». 

3. Την αρίθ. 1123/8.4.98 συστατική πράξη του Κοινο¬ 
τικού Παιδικού Σταθμού Βαθέος - ΦΕΚ 495/22.5.1998 
τ.Β'. 

4. Την αρίθ. 1482/29.10.1997 απόφαση του Γεν. Γραμ¬ 
ματέα Περιφέρειας Βορ. Αιγαίου «Μεταβίβαση δικαιώμα¬ 
τος υπογραφής με εντολή Γ ενικού Γ ραμματέα Περιφέ¬ 
ρειας Β. Αιγαίου στον Πρ/νο Δ/νσης και στους Πρ/νους 
Τμημάτων κ.λ.π.». 

5. Την αρίθ. 10352/6.12.1999 απόφαση Γεν. Γ ραμματέα 
Περιφέρειας Βορ. Αιγαίου που αφορά τοποθέτηση 
Πρ/νης Δ/νσης. 

6. Την αρίθ. 382/15.12.1999 απόφαση του Δημοτικού 
Συμβουλίου Βαθέος με την οποία εγκρίνεται το υπ’ 
αρ. 1/3.12.1999 .πρακτικό του Διοικ. Συμβουλίου του Δημ. 
Παιδικού Σταθμού περί έγκρισης Ο.Ε.Υ του Νομικού προ¬ 
σώπου. 

7. Την αρ. 75/3.3.2000 νόμιμη απόφαση του Δημοτικού 
Συμβουλίου Βαθέος, με την οποία συμπληρώνεται η αρίθ. 
382/99 όμοια. 

8. Την σύμφωνη γνώμη του Υπηρεσιακού Συμβουλίου 
ΟΤΑ Νομού Σάμου όπως διατυπώθηκε στο πρακτικό του 
αρίθ. 1/8.3.2000, αποφασίζουμε: 

Εγκρίνουμε την αρίθ. 1/3.12.1999 απόφαση του Διοικη¬ 
τικού Συμβουλίου Δημοτικού Παιδικού Σταθμού Βαθέος 
του Δ/Δ Βαθέος Δήμου Βαθέος Νομού Σάμου που αφορά 
την ψήφιση Οργανισμού Εσωτερικής Υπηρεσίας του Παι¬ 
δικού Σταθμού όπως εκτίθεται παρακάτω: 

Άρθρο 1 ο 

Σκοπός του Παιδικού Σταθμού Βαθέος. Ο Σταθμός έχει 
σκοπό την καθημερινή φύλαξη, φροντίδα, ημερήσια δια¬ 
τροφή, διαπαιδαγώγηση και ψυχαγωγία νηπίων και βρε¬ 
φών εργαζομένων γονέων, την πολύπλευρη νοητική συ¬ 
ναισθηματική, κοινωνική, ψυχοσωματική ανάπτυξη των 
παιδιών, την προπαρασκευή τους για τη φυσική μετάβα- 

ση τους από την οικογενειακή ζωή στο σχολικό περιβάλ¬ 
λον την ένταξή τους στην ομάδα γενικά: 

Άρθρο 2ο 
Όργανα διοίκησης 

Ο Παιδικός Σταθμός διοικείται από πενταμελές (5με- 
λές) Διοικητικό Συμβούλιο, που το απαρτίζουν ο Δήμαρ¬ 
χος ή ο οριζόμενος από αυτόν Αντιδήμαρχος, ένας (1) Δη¬ 
μοτικός Σύμβουλος, δύο (2) γονείς νηπίων του Νομικού 
Προσώπου και ένας (1) δημότης. 

2. Τα μέλη Διοικητικού Συμβουλίου, με τους αναπληρω¬ 
τές τους ορίζονται από το Δημοτικό Συμβούλιο και η θη¬ 
τεία τους ακολουθεί την δημοτική περίοδο. 

3. Πρόεδρος του Διοικητικού Συμβουλίου του Παιδικού 
Σταθμού Βαθέος είναι ο Δήμαρχος Βαθέος, ή ο Δημοτι¬ 
κός Σύμβουλος που έχει οριστεί από αυτόν. 

4. Τον Πρόεδρο όταν απουσιάζει ή κωλύεται αναπλη¬ 
ρώνει ο Αντιπρόεδρος του Δ.Σ. 

5. Η προσφοράτων υπηρεσιώντων μελώντου Δ.Σ. είναι 
τιμητική και άμισθη. 

Άρθρο 3ο 

Αρμοδιότητες Διοικητικού Συμβουλίου - Συνεδριάσεις. 

1. Το Διοικητικό Συμβούλιο του Παιδικού Σταθμού Βα¬ 
θέος κατευθύνει τη δράση αυτού για την εκπλήρωση της 
αποστολής του, διοικεί και διαχειρίζεται την περιουσία και 
τους πόρους του νομικού προσώπου, εγκρίνει και υπο¬ 
βάλλει τον ετήσιο προϋπολογισμό, απολογισμό και ισο¬ 
λογισμό, εκπονεί επενδυτικά προγράμματα και προγράμ¬ 
ματα ανάπτυξης των δραστηριοτήτων του νομικού προ¬ 
σώπου και εν γένει αποφασίζει για κάθε θέμα που είναι 
αρμόδιο από το νόμο καιτον παρόντα Οργανισμό και σύμ¬ 
φωνα με τους εκάστοτε ισχύοντες διατάξεις του κανονι¬ 
σμού λειτουργίας των ιδρυμάτων. 

2. Το Διοικητικό Συμβούλιο συνεδριάζει τακτικά μια φο¬ 
ρά τον μήνα ή συχνότερα εφόσον αυτό κριθεί αναγκαίο 
από το Πρόεδρο ή το ζητήσουν εγγράφως δύο (2) τουλά¬ 
χιστον μέλη του. Στην τελευταία αυτή περίπτωση, ο Πρό¬ 
εδρος ή κωλυομένου αυτού ο Αντιπρόεδρος υποχρεού- 
ται να συγκαλέσει το Διοικητικό Συμβούλιο σε συνεδρία¬ 
ση εντός έξι ημερών από την υποβολή της σχετικής 
αίτησης. 

3. Το Διοικητικό Συμβούλιο συγκαλείται σε συνεδρίαση 
από τον Πρόεδρο ή εφόσον αυτός κωλύεται, από τον 
Αντιπρόεδρο με γραπτή πρόσκληση στην οποία αναγρά¬ 
φονται ο τόπος, ο χρόνος και τα θέματα της ημερήσιας 
διάταξης της συνεδρίασης. Η πρόσκληση επιδίδεται 
στους συμβούλουςτρεις τουλάχιστον ολόκληρες ημέρες 
πριν από τη μέρα που ορίζεται η συνεδρίαση. Η έγγραφη 
πρόσκληση δύναται να αντικατασταθεί με τηλεφώνημα ή 
τηλεγράφημα, στις περιπτώσεις αυτές αποδεικνύεται 
από σχετική σημείωση σε ειδικό βιβλίο, η οποία πρέπει να 
φέρει χρονολογία και υπογραφή του προσώπου που έκα¬ 
νε την πρόσκληση. Επίσης πρόσκληση δεν απαιτείται 
εφόσον έχουν καθορισθεί με απόφαση του Διοικητικού 
Συμβουλίου, τακτές ημέρες συνεδριάσεων γνωστές στα 
μέλη. Η πρόσκληση κοινοποιείται και στον οικείο ΟΤΑ. 

4. Μέλη του Διοικητικού Συμβουλίου που αδυνατούν να 
συμμετάσχουν στη συνεδρίαση υπηρετούνται να ενημε¬ 
ρώσουν άμεσα την Γραμματεία του Διοικητικού Συμβου¬ 
λίου με ευθύνη της οποίας ειδοποιούνται τα αντίστοιχα 
αναπληρωματικά μέλη προκειμένου να παρευρεθούν στη 
συνεδρίαση. 


5. Τα θέματα που συζητούνται στις συνεδριάσεις είναι 
τα προβλεπόμενα στην ημερήσια διάταξη, την οποία κα¬ 
ταρτίζει ο Πρόεδρος. Ο Πρόεδρος περιλαμβάνει στην 
ημερήσια διάταξη και θέματα που τυχόν έχει ζητήσει κά¬ 
ποιος από τους μετέχοντες στη συνεδρίαση, με αίτηση 
του προς αυτόν πριν από την κατάρτιση της ημερήσιας 
διάταξης. Συζήτηση και λήψη απόφασης σε θέμα μη προ- 
βλεπόμενο στην ημερήσια διάταξη μπορεί να γίνει μόνο 
σε εξαιρετικές και κατεπείγουσες περιπτώσεις και εφό¬ 
σον συμφωνεί στην διενέργεια της συζήτησης ή απόλυτη 
πλειοψηφίατου συνολικού αριθμού μελώντου. 

6. Το Διοικητικό Συμβούλιο βρίσκεται σε απαρτία όταν 
οι παρόντες αποτελούν την απόλυτη πλειοψηφία του συ¬ 
νολικού αριθμού των μελών του και αποφασίζει με την 
απόλυτη πλειοψηφία των παρόντων μελών του. Σε περί¬ 
πτωση ισοψηφίας επικρατεί η ψήφος του Προέδρου του 
Διοικητικού Συμβουλίου. Η άρνηση ψήφου ή η αποχή από 
την ψηφοφορία λογίζεται ως αρνητική ψήφος. Η ψηφο¬ 
φορία ενεργείται φανερά εκτός από τις περιπτώσεις που 
ο νόμος ρητά ορίζει να είναι μυστική και δεν επιτρέπεται 
διακοπή ψηφοφορίας για να δικαιολογήσει ο σύμβουλος 
την ψήφο του. 

7. Κατά τις συνεδριάσεις του Διοικητικού Συμβουλίου 
τηρούνται πρακτικά από το Γραμματέα στα οποία κατα- 
χωρούνται υποχρεωτικά οι γνώμες όλων των μελώντου. 

Τα πρακτικά κάθε συνεδρίασης προσυπογράφονται 
υποχρεωτικά από όλα τα παρόντα στη συνεδρίαση μέλη. 

8. Οι αποφάσεις του Διοικητικού Συμβουλίου είναι εκτε¬ 
λεστές από τη λήψη τους και κοινοποιούνται άμεσα στον 
Δήμο Βαθέος και όπου αλλού από το νόμο ορίζεται. 

Άρθρο 4ο 

ΚΑΤΗΓΟΡΙΕΣ-ΚΛΑΔΟΙ ΜΟΝΙΜΟΥ ΠΡΟΣΩΠΙΚΟΥ 

Αριθμός οργανικών θέσεων. 

Οι θέσεις του προσωπικού του Κοινοτικού Δημοτικού 
Παιδικού Σταθμού Σάμου διαρθρώνονται κατά κλάδους, 
βαθμούς και ειδικές κατηγορίες προσωπικού ως ακολού¬ 
θως: 

Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

1. Κλάδος ΔΕΙ ΔΙΟΙΚΗΤΙΚΟΥ μία (1) θέση με βαθμό Δ -Α. 

Β . ΘΕΣΕΙΣ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ 

1. Κλάδος ΠΕ 16 Νηπιαγωγών ΑΕΙ ή Νηπιαγωγών ΤΕ, 
βρεφονηπιοκομίας ΤΕ τρεις (3) για νηπιακό τμήμα ή τέσ¬ 
σερις σε περίπτωση μη πλήρωσης της θέσεως Διοικητι¬ 
κού προσωπικού. 

2. Θέσεις ΔΕ 32 Μαγείρων μία (1). 

Γ. ΘΕΣΕΙΣ ΒΟΗΘΗΤΙΚΟΥ ΠΡΟΣΩΠΙΚΟΥ 

1. Κλάδος ΥΕ14, βοηθός μαγείρων θέσεως μία (1). 

2. Κλάδος ΥΕ16, Προσωπικού Βοηθητικών εργασιών 
καθαριότητας θέσεως δύο (2). 

Άρθρο 5ο 

Τρόπος πρόσληψης και τυπικά προσόντα 
του μόνιμου προσωπικού 

Ο τρόπος πρόσληψης και τα τυπικά προσόντα του μόνι¬ 
μου προσωπικού προβλέπονται από τις διατάξεις του Ν. 
1188/81 περί καταστάσεως προσωπικού ΟΤΑ, όπως τρο¬ 
ποποιήθηκε με τις διατάξεις του Π.Δ. 22/90 και 37 α /87. 

Τα καθήκοντα, τους περιορισμούς το χρόνο εργασίας, 
την αστική ευθύνη, τα δικαιώματα, τις άδειες, τις μετα¬ 
βολές υπηρεσιακής κατάστασης, τις ηθικές αμοιβές, τα 
πειθαρχικά αδικήματα, τις ποινές, τη λύση της υπαλληλι¬ 
κής σχέσης των, την ιατροφαρμακευτική και νοσοκομει- 

ακή περίθαλψη του μονίμου προσωπικού που προβλέπε- 
ται από τον οργανισμό αυτό, ρυθμίζονται από τις διατά¬ 
ζεις του Ν. 1188/81 και με τις μετέπειτα ισχύουσες δι¬ 
στάζεις. 

Άρθρο 6ο 

Ειδικά καθήκοντα και αρμοδιότητες προσωπικού 
Α. ΠΡΟΪΣΤΑΜΕΝΟΣ 

Προϊστάμενος του Βρεφονηπιακού Σταθμού ορίζεται 
υπάλληλος από τον κλάδο ΠΕ Νηπιαγωγών ή ΤΕ Βρεφο- 
νηπιοκομίας με απόφαση Υπηρεσιακού Συμβουλίου σύμ¬ 
φωνα με το άρθρο 36 του Ν. 2190/94.Σε περίπτωση που 
δεν έχει οριστεί εφαρμόζονται οι διατάξεις του παρόντος 
νόμου για αναπλήρωση. 

Ο Προϊστάμενος παρίσταται κατά τις συνεδριάσεις του 
Δ.Σ. χωρίς ψήφο, εισηγείται τα θέματα της πρόσκλησης 
που καταρτίζεται από τον Πρόεδρο του Δ.Σ. και εκφέρει 
την γνώμη του για κάθε θέμα που καταχωρείται στα πρα¬ 
κτικά. Φροντίζει για την πιστή εφαρμογή της κείμενης νο¬ 
μοθεσίας του Κανονισμού λειτουργίας του Σταθμού, των 
εγκυκλίων και οδηγιών και για την πιστή εκτέλεση των 
αποφάσεων του Δ.Σ. 

Είναι υπεύθυνος για την τήρηση του εκπαιδευτικού 
προγράμματος. Φροντίζει για την εσωτερική τάξη του 
Σταθμού και για κάθε σημειούμενη παράβαση ή ανωμαλία 
υποχρεούται να αναφέρεται στο Δ.Σ. 

Προΐσταται όλων των υπαλλήλων του Σταθμού ασκώ¬ 
ντας τις προβλεπόμενες από τις κείμενες διατάξεις αρμο¬ 
διότητες, παρακολουθεί δε και συντονίζει το έργο τους 
ανάλογα προς τις ανάγκες που ανακύπτουν κάθε φορά. 

Συγκαλεί τουλάχιστον μία φορά το μήνα το προσωπικό 
του Σταθμού για συζήτηση και ενημέρωση σε γενικότερα 
θέματα που απασχολούντο Σταθμό και για προγραμματι¬ 
σμό νέων δραστηριοτήτων. 

Συντάσσει την εμπιστευτική αλληλογραφία του Ιδρύμα¬ 
τος καθώς επίσης και την υπόλοιπη αλληλογραφία τού¬ 
του, εφόσον για την τελευταία αυτή περίπτωση δεν υπη¬ 
ρετεί υπάλληλος του κλάδου Διοικητικού ή υπηρετεί ή 
απουσιάζει, υπογράφει δε τα έγγραφα εκείνα για τα 
οποία έχει εξουσιοδοτηθεί. 

Τηρεί τη σφραγίδατου Σταθμού και το αρχείο της εμπι- 
στευτικής αλληλογραφίας τούτου. 

Απασχολεί τα παιδιά σύμφωνα με το ημερήσιο πρό¬ 
γραμμα απασχόλησης μέχρι τέσσερις και μισή ώρες από 
το κανονικό ωράριο εργασίας του, όταν στο σταθμό υπη¬ 
ρετεί υπάλληλος του κλάδου Διοικητικού και σε περίπτω¬ 
ση που δεν υπηρετεί τέτοιος υπάλληλος ή υπηρετεί αλλά 
απουσιάζει ή κωλύεται μέχρι δύο και μισή ώρες από το κα¬ 
νονικό ωράριο. 

Φροντίζει για την υγιεινή κατάσταση των παιδιών, κα¬ 
τευθύνει το προσωπικό καθαριότητος ως προς την σωμα¬ 
τική καθαριότητα των νηπίων. 

Επιβλέπει την καθαριότητα του Σταθμού και φροντίζει 
για την σωστή λειτουργία του καθώς και για την έγκαιρη 
παρασκευή του φαγητού. 

Συνεργάζεται με τον υπάλληλο του Διοικητικού και το 
Δ.Σ. για την κατάρτιση του ετήσιου Προϋπολογισμού εσό¬ 
δων και εξόδων του Σταθμού και του απολογισμού και 
ισολογισμού τούτου. 

Επιμελείται για τον εφοδιασμό του Σταθμού που πραγ¬ 
ματοποιείται από τον υπάλληλο του Δ.Σ., όσον αφορά 
στα αναγκαία τρόφιμα και λοιπά είδη και υλικά καθώς και 


για την καλή φύλαξη συντήρηση και διάθεση αυτών. 

Ενημερώνει το προσωπικό των κλάδων Βρεφονηπιοκο- 
μίας ή Νηπιαγωγών για τα εισερχόμενα κάθε φορά έγ¬ 
γραφα στο Σταθμό και το προσωπικό αυτό να είναι σε θέ¬ 
ση να τον αναπληρώνει σε περίπτωση απουσίας του ή κω¬ 
λύματος του. 

Συγκαλεί ύστερα από απόφαση του Δ.Σ. συγκέντρωση 
γονέων και κηδεμόνων, τουλάχιστον δύο φορές τον χρό¬ 
νο στην οποία παρευρίσκεται οπωσδήποτε ο ίδιος, ένα 
από τα μέλη του Δ.Σ. και αν το επιθυμούν οι λοιποί υπάλ¬ 
ληλοι. Σκοπός της συγκέντρωσης είναι η ανταλλαγή από¬ 
ψεων μεταξύ των γονέων και κηδεμόνων και διοίκησης για 
λειτουργικά θέματα του Σταθμού, η ενημέρωση τους σε 
ότι αφορά την ψυχοσωματική υγεία των παιδιών τους και 
η υποβοήθηση του στο έργο του προσωπικού γιατην προ¬ 
αγωγή της αυτοεξυπηρέτησης των παιδιών τους. 

Τηρεί από τα βιβλία διοίκησης του Σταθμού τα εξής: 

1. Βιβλίο παρουσίας προσωπικού 

2. Βιβλίο εμπιστευτικού πρωτοκόλλου 

3. Βιβλίο παρατηρήσεων μελών Δ.Σ. 

4. Βιβλίο διδαχθείσης ύλης 

Στο βιβλίο αυτό καταχωρούν και υπογράφουν καθημε¬ 
ρινά, τόσο ο ίδιος όσο και οι υπάλληλοι των κλάδων Βρε- 
φονηπιοκομίας τη διδαχθείσα ύλη. 

Συνυπογράφει με τον διαχειριστή τα δελτία εισαγωγής 
υλικού, υπογράφει τις μισθοδοτικές καταστάσεις των 
αποδοχών του προσωπικού που έχει την ιδιότητα του δη¬ 
μοσίου υπαλλήλου οι οποίες συντάσσονται από τον υπάλ¬ 
ληλο του κλάδου Διοικητικού. 

Παρακολουθεί και ελέγχει σε τακτά χρονικά διαστήμα¬ 
τα τα βιβλία διαχείρισης και διοίκησης και λοιπά παρα¬ 
στατικά στοιχεία. 

Ασκείτο καθήκοντα του υπαλλήλου του κλάδου Διοικη¬ 
τικού σε περίπτωση που δεν υπηρετεί στο Σταθμό τέτοιος 
υπάλληλος ή υπηρετεί αλλά απουσιάζει ή κωλύεται όλα 
τα παραπάνω καθήκοντα ασκεί ο νόμιμος αναπληρωτής 
του. 

Β. ΥΠΑΛΛΗΛΟΙ ΚΛΑΔΩΝ ΒΡΕΦΟΝΗΠΙΟΚΟΜΙΑΣ 
Ή ΝΗΠΙΑΓΩΓΩΝ 

Φροντίζουν για την σωστή ψυχοσωματική υγεία και ψυ¬ 
χοκινητική εξέλιξη των παιδιών με πραγματοποίηση ατο¬ 
μικών προγραμμάτων ανάλογα με την ηλικία του. 

Εισηγούνται στον Διευθυντή του Σταθμού για τον έγκαι¬ 
ρο εφοδιασμό των αιθουσών με τα απαιτούμενα είδη και 
ευθύνονται γιατην είσοδο κάθε ατόμου σ’ αυτές. 

Επιβλέπουν για την τακτοποίηση των κρεβατιών των 
παιδιών και των λοιπών επίπλων και για τον κατάλληλο αε¬ 
ρισμό των αιθουσών. 

Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης. 

Καταχωρούν και υπογράφουν καθημερινά την διδα- 
χθείσα ύλη στο σχετικό βιβλίο που τηρείται από τον Διευ¬ 
θυντή. 

Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε υλι¬ 
κό που τους έχει διατεθεί. 

Παρακολουθούν τη διανομή του φαγητού στα παιδιά 
που πραγματοποιείται από το βοηθητικό προσωπικό μα¬ 
γειριού και το προσωπικό καθαριότητος. 

Επίσης φροντίζουν τα παιδιά κατά την ώρα του φαγη¬ 
τού τους. 

Επιλαμβάνονται για την ανάπαυση των παιδιών. 

Διατηρούν επαφή με τους γονείς ή κηδεμόνες και τους 
ενημερώνουν για την συμπεριφορά και την ψυχοσωματι¬ 
κή υγεία των παιδιών του τμήματος τους. 

Βοηθούν το Διευθυντή κατά τις ώρες που δεν απασχο¬ 
λούνται με τα παιδιά, στη διοικητική και διαχειριστική ερ¬ 
γασία σε περίπτωση έκτακτης ανάγκης με υπόδειξη του 
Διευθυντή. 

Οι υπάλληλοι του κλάδου βρεφονηπιοκομίας, εφόσον 
υπηρετούν σε τμήματα βρεφών έχουν πέρα από τα προα- 
ναφερόμενα καθήκοντα και τα ακόλουθα: 

Φροντίζουν για την ικανοποίηση των ατομικών και σω¬ 
ματικών αναγκών των βρεφών (καθαριότητα, διατροφή). 

Επιμελούνται του καθημερινού ιματισμού των βρεφών 
που παραλαμβάνουν από τον υπάλληλο του κλάδου Διοι¬ 
κητικού, ευθυνόμενοι για κάθε απώλεια ή αδικαιολόγητη 
καταστροφή του. 

Γ. ΥΠΑΛΛΗΛΟΣ ΚΛΑΔΟΥ ΔΙΟΙΚΗΤΙΚΟΥ ΠΡΟΣΩΠΙΚΟΥ 

Εκτελεί χρέη γραμματέα στο Δ.Σ. του Σταθμού και κα¬ 
ταχωρεί τις αποφάσεις που λαμβάνονται απ’ αυτό στο βι¬ 
βλίο πρακτικών Συνεδριάσεων. 

Ενημερώνει κάθε μέρα τον Διευθυντή για τα παρόντα 
στο Σταθμό παιδιά. 

Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά, για την καλή φύλαξη, συντήρηση και διάθεση 
του υλικού καθώς και για την λοιπή ενγένειπεριουσίατου 
Σταθμού σύμφωνα με τις εκάστοτε αποφάσεις του Δ. Σ. 

Εκδίδει και συνυπογράφει με τον Πρόεδρο και τον Δι¬ 
ευθυντή τις διπλότυπες αποδείξεις είσπραξης, τα δελτία 
εισαγωγής υλικού, και με το μάγειρα τα δελτία εξαγωγής 
υλικού. 

Συντάσσειτις μισθοδοτικές καταστάσεις του πάσης φύ- 
σεως προσωπικού του Σταθμού και υπογράφει εκείνες 
που αφορούντο προσωπικό πουδενέχειτην ιδιότητα του 
Δημοσίου υπαλλήλου. 

Συνεργάζεται με τον Διευθυντή για τον καθορισμό της 
ποσότητας των αναγκαίων τροφίμων και λοιπών υλικών. 

Τηρεί όλα τα διοικητικά και διαχειριστικά βιβλία εκτός 
εκείνων που τηρεί ο Διευθυντής. 

Καταχωρεί κάθε μέρα στα διαχειριστικά βιβλία τις εξα¬ 
γωγές και εισαγωγές τροφίμων και λοιπών υλικών καθώς 
επίσης τις εισπράξεις και πληρωμές που πραγματοποιού¬ 
νται κάθε φορά ευθυνόμενος για την καλή τήρηση και 
έγκαιρη καταχώρηση στα βιβλία αυτά των απαιτουμένων 
εγγράφων. 

Συγκεντρώνει άλατα απαραίτητα δικαιολογητικά βάσει 
των οποίων εκδίδειτα χρηματικά εντάλματα πληρωμήςτα 
οποία αποστέλλει στη Δ.Ο.Υ προς εξόφληση. 

Είναι υπεύθυνος για την συγκέντρωση και απόδοση 
έγκαιρα στα αρμόδια Ταμεία των γενομένων κρατήσεων. 

Είναι υπεύθυνος γενικά για την τήρηση των λογαρια¬ 
σμών, τη συγκέντρωση των παραστατικών στοιχείων της 
διαχείρισης και τη φύλαξη και ταξινόμηση των διοικητι¬ 
κών εγγράφων έτσι που να είναι ευχερής ο έλεγχος σε 
οποιοδήποτε χρόνο. 

Παραλαμβάνει παρουσία του Διευθυντή τα τρόφιμα και 
τα λοιπά υλικά, αφού προηγουμένως ζυγίσει αυτά και 
φροντίσει στη συνέχεια για την αποθήκευση τους. 

Συνεργάζεται με τον Διευθυντή για την κατάρτιση του 
προϋπολογισμού εσόδων και εξόδων καθώς και του Απο¬ 
λογισμού του Σταθμού. 

Συντάσσει την αλληλογραφία του Σταθμού εκτός της 


εμπιστευτικής αλληλογραφίας. Τηρείτο αρχείο του Σταθ¬ 
μού, την κείμενη νομοθεσία, τον κανονισμό λειτουργίας, 
τις εγκύκλιες οδηγίες του Υπουργείου, είναι υπεύθυνος 
και υπόλογος για το κάθε φύσεως υλικό του Σταθμού. 

Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Διευθυντή. Σε περίπτωση που 
δεν υπηρετεί στο Σταθμό υπάλληλος του κλάδου αυτού, 
ή υπηρετεί αλλά απουσιάζειή κωλύεται τακαθήκοντα του 
ασκεί ο Διευθυντής ή υπάλληλος του Δήμου που ορίζεται 
από το Δ.Σ. 

Δ. ΠΑΙΔΙΑΤΡΟΣ 

Συμβάλλεται με το Σταθμό με σύμβαση έργου και: 

Εκτελεί την υγειονομική υπηρεσία και επισκέπτεται τον 
Σταθμό μία φορά το δεκαπενθήμερο. 

Υποβάλλει σε ιατρική εξέταση όλα τα παιδιά παρακο¬ 
λουθεί τη σωματική και διανοητική τους ανάπτυξη και 
ελέγχειτηντήρηση των υποχρεώσεων εμβολιασμώντους. 

Τηρεί τις καρτέλες παρακολούθησης της υγείας των 
παιδιών και υποδεικνύει την ενδεδειγμένη αγωγή ενημε¬ 
ρώνοντας το Διευθυντή και τους γονείς. 

Υποδεικνύει τα μέτρα που πρέπει να λαμβάνονται για 
την υγιεινή των παιδιών και την εν γένει υγειονομική κα¬ 
τάσταση του Σταθμού. 

Διατηρεί στο Σταθμό φαρμακείο μετά απαραίτητα φάρ¬ 
μακα πρώτων βοηθειών. 

Υποδεικνύει τα κατάλληλα μέτρα για την προφύλαξη 
των παιδιών από λοιμώδη νοσήματα και για πρόληψη και 
περιστολή και παρακολουθεί την ακριβή εκτέλεση τους. 

Καταρτίζει πρόγραμμα και αναπτύσσει δραστηριότητες 
αγωγής υγεία για τα παιδιά το προσωπικό και τους γονείς. 

Ε. ΥΠΑΛΛΗΛΟΙ ΚΛΑΔΟΥ ΒΟΗΘΗΤΙΚΟΥ ΠΡΟΣΩΠΙΚΟΥ 

1. Υπάλληλος που ασκεί καθήκοντα μαγείρου. 

Παραλαμβάνει την αναγκαία ποσότητα τροφίμων και 

υπογράφει τα σχετικά δελτία εξαγωγής. 

Είναι υπεύθυνος για την επιμελημένη και έγκαιρη κατα¬ 
σκευή του φαγητού σύμφωνα με το ισχύον ποσοτολόγιο 
και διαιτολόγιο. 

Φροντίζει για το σερβίρισμα του προγεύματος και του 
μεσημβρινού φαγητού. 

Είναι αποκλειστικά υπόλογος για τα μαγειρικά σκεύη 
και λοιπά είδη εστιάσεως που παραλαμβάνει από τον 
υπάλληλο του κλάδου Διοικητικού και οφείλει να φροντί¬ 
ζει για την καλή συντήρηση και καθαριότητα αυτών, κα¬ 
θώς και του χώρου του μαγειριού ευθυνόμενος για κάθε 
απώλεια ή αδικαιολόγητη καταστροφή τους. 

Φροντίζει για την έγκαιρη τακτοποίηση των προμηθευ- 
όμενων τροφίμων και ειδών καθαριότητας στον κατάλλη¬ 
λο χώρο αποθήκευσης αυτών και μεριμνά για την διατή¬ 
ρηση της τάξης και της καθαριότητας του χώρου αυτού. 

Σε όλες τις παραπάνω εργασίες βοηθείται από τον 
υπάλληλο του ίδιου κλάδου που έχει ορισθεί ως προσω¬ 
πικό καθαριότητας βοηθητικών εργασιών. 

Εκτελεί κάθε άλλη εργασία ο ίδιος καθώς και ο βοηθός 
του αν υπάρχει σε περίπτωση έκτακτης ανάγκης με υπό¬ 
δειξη του Διευθυντή. 

2. Υπάλληλος προσωπικού καθαριότητας - βοηθητικών 
εργασιών. 

Εκτελεί τις εργασίες καθαριότητας όλων των εσωτερι¬ 
κών και εξωτερικών χώρων του Σταθμού, εκτός εκείνων 
των μαγειριών και αποθήκης. 

Είναι αποκλειστικά υπόλογος για το γενικό ιματισμό του 

Σταθμού που παραλαμβάνει από τον υπάλληλο του Διοι¬ 
κητικού και οφείλει να μεριμνά για την καλή συντήρηση, 
καθαριότητα και φύλαξη αυτού στον κατάλληλο χώρο 
αποθήκευσης του, ευθυνόμενος για κάθε απώλεια ή κα¬ 
ταστροφή. 

Βοηθά τον μάγειρα σε περίπτωση που δεν υπάρχει βοη¬ 
θός μάγειρα στην προετοιμασία του φαγητού των παιδιών. 

Φροντίζει για τη διανομή του φαγητού, παρευρίσκεται 
στο χώρο της τραπεζαρίας και βοηθά τους υπαλλήλους 
καθ’ όλη τη διάρκεια του φαγητού για τη συγκέντρωση και 
μεταφορά στο χώρο του μαγειριού των ειδών εστιάσεως. 

Βοηθά εφ’ όσον παρίσταται ανάγκη στην προετοιμασία 
των παιδιών του Νηπιακού τμήματος για την μεσημβρινή 
τους ανάπαυση καθώς και στην ετοιμασία αυτών για την 
αποχώρηση τους από τον Σταθμό. 

Σε περίπτωση κωλύματος ή ασθένειας του υπαλλήλου 
που έχει ορισθεί να ασκεί καθήκοντα μαγείρου και μη υπάρ- 
χοντος άλλου στον κλάδο βοηθητικού προσωπικού εκτελεί 
τα καθήκοντα του μαγείρου μέχριτηνπρόσληψη εκτάκτου. 

Επιλαμβάνεται της καθαριότητας των παιδιών του νη- 
πιακού τμήματος. 

Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Διευθυντή 

Άρθρο 7ο 

Για θέματα που αναφέρονται στην εγγραφή παιδιών, δι- 
καιολογητικά εγγραφής έκτακτη εγγραφή παιδιών, κατα¬ 
βολή τροφείων, διαγραφή παιδιών, μεταφορά παιδιών 
στο Σταθμό, προσέλευση και αποχώρηση παιδιών, ημε¬ 
ρήσιο πρόγραμμα απασχόλησης παιδιών, ιατρική παρα¬ 
κολούθηση παιδιών, διαιτολόγιο και ποσοτολόγιο τροφί¬ 
μων, διαμονή και διατροφή προσωπικού, ωράριο εργα¬ 
σίας, ιματισμός προσωπικού, τήρησης βιβλίων διοίκησης 
και διαχειριστικά βιβλία έχουν εφαρμογή οι διατάξεις της 
ΚΥΑ Π2β/2827/97, ΦΕΚ 637 τ.Β. των Υπουργών Εσωτερι¬ 
κών Δημόσιας Διοίκησης και Αποκέντρωσης και Υγείας 
Πρόνοιας και οι διατάξεις του Δημοτικού και Κοινοτικού 
Κώδικα (Π.Δ.410/1995). 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Βαθέος 
Νομού Σάμου ποσού 2.525.000 δρχ. το οποίο ο Δήμος 
έχει εγγράφει σε σχετικό Κ.Α του προϋπολογισμού του 
Οικ. Έτους 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 30 Μαρτίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
ΜΑΡΙΑ ΣΤΑΘΟΠΟΥΛΟΥ 

-♦- 

Αριθ. 4529 (3) 

Σύσταση ενιαίας επιχείρησης ύδρευσης - αποχέτευσης 
στο Ν. Σερρών με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΗΡΑΚΛΕΙΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 1 παρ.3Ν. 1069/1980 (ΦΕΚ 
Α' 191/1980). 

2. Τις διατάξεις του άρθρου 6παρ. 1 του Ν. 2307/1995 
(ΦΕΚ ΑΊ13/1995). 


3. Τις διατάξεις του άρθρου 1 παρ.1 του Ν. 2647/98 
(ΦΕΚ Α'237/1998). 

4. Την αριθ. 95/2000 απόφαση του Δημοτικού Συμβου¬ 
λίου Ηράκλειας. 

5. Την με αριθμό 25027/1984 απόφαση του Υπουργού 
Εσωτερικών (ΦΕΚΒ' 244/1984). 

6. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του προϋπολο¬ 
γισμού του Δήμου Ηράκλειας το ύψος του οποίας ανέρ¬ 
χεται για το έτος 2000 στο ποσό των 20.000.000 δρχ. Το 
εν λόγω ποσό θα εγγράφει στον προϋπολογισμό του Δή¬ 
μου με αναμόρφωση. Για τα επόμενα έτη δεν προκαλείται 
δαπάνη σε βάρος του προϋπολογισμού του Δήμου (Ηρά¬ 
κλειας, αποφασίζουμε: 

ΣΥΣΤΑΣΗ 

Εγκρίνεται η αριθ. 95/2000 απόφαση του Δημοτικού 
Συμβουλίου Ηράκλειας του Νομού Σερρών η οποία αφο¬ 
ρά στη σύσταση στον ομώνυμο Δήμο ενιαίας επιχείρησης 
ύδρευσης -αποχέτευσης που έχει ως εξής: 

1. Συνιστάται στο Δήμο Ηράκλειας του Νομού Σερρών 
ενιαία επιχείρηση ύδρευσης και αποχέτευσης με την επω¬ 
νυμία « Δημοτική Επιχείρηση Ύδρευσης και Αποχέτευσης 
Ηράκλειας» (άρθρο 1 παρ. 1 Ν. 1069/1980). 

2. Η Δημοτική επιχείρηση Ύδρευσης και Αποχέτευσης 
είναι νομικό πρόσωπο Ιδιωτικού Δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρ¬ 
μοδιότητας της καθώς και τις πηγές χρηματοδότησης της 
από τις διατάξεις του Ν. 1069/1980. Για τα λοιπά θέματα 
εφαρμόζονται οι διατάξεις του Π.Δ. 410/1995 και οι κανό¬ 
νες της ιδιωτικής οικονομίας ( άρθρο 1 παρ. 3 Ν. 
1069/1980). 

3. Έδρα της επιχείρησης είναι η πόλη της Ηράκλειας, 
έδρα του Δήμου (άρθρο 1 παρ. 3 Ν. 1069/1980). 

4. Περιοχή αρμοδιότητας της επιχείρησης είναι η διοι¬ 
κητική περιφέρειατου Δήμου Ηράκλειας (άρθρο 1 παρ. 3 
άρθρο 2 παρ. 2 Ν. 1069/1980). 

5. Η σύσταση της επιχείρησης δικαιολογείται γιατί: 

α) με τη σύσταση αυτής σύμφωνα με τις διατάξεις του 
Ν. 1069/1980 που έχει διοικητική και οικονομική αυτοτέ¬ 
λεια και ευελιξία, αντιμετωπίζεται ριζικά, μεθοδικά και μα¬ 
κροχρόνια όλο το κύκλωμα ύδρευσης και αποχέτευσης 
των πόλεων και με την εκτέλεση και λειτουργία των συνα¬ 
φών έργων ύδρευσης και αποχέτευσης και 

β) εξασφαλίζεται η χρηματοδότηση των έργων αυτών 
από το πρόγραμμα Δημοσίων Επενδύσεων, από δανειο¬ 
δότηση και από ίδιους πόρους που προβλέπονται υπέρ 
της επιχείρησης από το Ν. 1069/1980 . 

6. Τρόπος εκμετάλλευσης των έργων και υπηρεσιών: 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/1980 και τους κανονισμούς που θα συνταχθούν σύ μ- 
φωνα με τις διατάξεις του νόμου τούτου. 

7. Περιουσία της επιχείρησης: 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης τα οποία εκτελέσθηκαν ή θα εκτελε- 
σθούν με βάση τις μελέτες που εγκρίθηκαν ή θα εγκρι- 
θούν, όλοι οι υπόνομοι που υπάρχουν και οι εγκαταστά¬ 
σεις ύδρευσης και αποχέτευσης ακαθάρτων και όμβριων 
υδάτων , όλοι οι υπόνομοι ή ανοικτοί αγωγοί που εκβάλ¬ 
λουν άμεσα ή έμμεσα στο δίκτυο καθώς επίσης και οι μο- 

νάδες επεξεργασίας πόσιμου ύδατος και υγρών αποβλή¬ 
των. 

8. Κεφάλαιο κίνησης: 

Ως κεφάλαιο κίνησης ορίζεται το ποσό των 20.000.000 
δρχ. που θα καλυφθεί από το Δήμο. 

9. Έσοδα της επιχείρησης είναι αυτά τα οποία θεσπίζο¬ 
νται από τις διατάξεις του Ν. 1069/80 άρθρο 10 έως και 16 
και 27 και 28 , δηλαδή: 

α) Το ειδικό τέλος για τη μελέτη κατασκευή και επέκτα¬ 
ση των έργων ύδρευσης και αποχέτευσης , για μια δεκα¬ 
ετία από της 1 ης Ιανουάριου του επομένου έτους από την 
επέκταση της περιοχής αρμοδιότητας της επιχείρησης, 
που υπολογίζεται σε ποσοστό 80% επί της αξίας του ύδα¬ 
τος που καταναλίσκεται (άρθρο 11 Ν. 1069/1980). 

β) Δωρεά επιχορήγηση από το πρόγραμμα δημοσίων 
επενδύσεων σε ποσοστό 35% επί των δαπανών μελετών 
και κατασκευών των κάθε φύσεως έργων ύδρευσης και 
αποχέτευσης αρμοδιότητας της επιχείρησης (άρθρο 13 
Ν. 1069/80). 

γ) Το τέλος σύνδεσης μετά του δικτύου της αποχέτευ¬ 
σης (άρθρο 10 παρ. 1 εδαφ. γ' Ν. 1069/80). 

δ) Η δαπάνη διακλάδωσης και σύνδεσης προς τον αγω¬ 
γό της ύδρευσης και της αποχέτευσης (άρθρο 10 παρ. 1 
εδαφ. δ' και άρθρο 15 Ν. 1069/80). 

ε) Το τέλος σύνδεσης μετά του δικτύου της ύδρευσης 
(άρθρο ΙΟπαρ.1 εδαφ. δ' και άρθρο ε' Ν. 1069/80). 

στ) Το τέλος χρήσεως υπονόμων (άρθρο 10 παρ. 1 
εδαφ.στ'Ν. 1069/80). 

ζ) Η αξία ύδατος που καταναλώνεται (άρθρο 10 παρ. 1 
εδαφ. ζ' Ν. 1069/80). 

η) Η εγγύηση χρήσεως του υδρομετρητή (άρθρο 10 
παρ. 1 εδαφ. η' Ν. 1069/1980). 

θ) Η δαπάνη μετατόπισης αγωγών διακλαδώσεων και 
συνδέσεων ύδρευσης και αποχέτευσης υδρομετρητών ή 
άλλων συναφών εργασιών ( άρθρο 10 παρ. 1 εδαφ. θ' Ν. 
1069/80). 

ι) Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδαφ. ι'Ν. 1069/80). 

ια) Οι πρόσοδοι από την περιουσία ή το τίμημα από την 
εκποίηση αυτής (άρθρο 10παρ. 1 εδαφ. ιβ'Ν. 1069/80). 

ιβ) Δάνεια, κληρονομιές, δωρεές και λοιπές επιχορηγή¬ 
σεις (άρθρο ΙΟπαρ. 1 εδαφ. ιγ'και άρθρο 14 Ν. 1069/80). 

ιγ) Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/80 , καθώς και 
κάθε άλλη νόμιμη πρόσοδος. 

ιδ) Κάθε έσοδο που τυχόν θα προβλεφθεί με νεότερο 
νόμο που αντικαθιστά ή τροποποιεί τον Ν. 1069/1980. 

10. Η επιχείρηση διοικείται από Διοικητικό Συμβούλιο 
που αποτελείται από επτά (7) μέλη τα οποία ορίζονται μα¬ 
ζί με τους αναπληρωτές τους από το Δημοτικό Συμβού¬ 
λιο. 

Από τα μέλη αυτά: 

α) Τέσσερις (4) είναι αιρετοί εκπρόσωποιτου Δήμου εκ 
των οποίωντο ένα (1) προέρχεται από την μειοψηφία. 

β) Ένας (1) είναι εκπρόσωπος του κοινωνικού φορέα 
της περιοχής. 

γ) Δύο (2) είναι δημότες ή κάτοικοιτου Δήμου που έχουν 
πείρα ή γνώσεις σχετικές με το αντικείμενο της Επιχείρη¬ 
σης και 

δ) Ένας (1) εκπρόσωπος των εργαζομένων στην επιχεί¬ 
ρηση όταν η επιχείρηση απασχολεί, περισσότερους από 
είκοσι εργαζόμενους. Στην περίπτωση αυτή μειώνεται κα¬ 
τά ένας (1) ο αριθμός των δημοτών ή κατοίκων. 


Οι εκπρόσωποι του κοινωνικού φορέα και των εργαζό¬ 
μενων ορίζονται από τους οικείους φορείς. 

Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη. 

11.0 Πρόεδρος του Διοικητικού Συμβουλίου εκπροσω¬ 
πεί την επιχείρηση σε όλες τις σχέσεις, δικαστικές ή εξώ- 
δικες και σε περίπτωση απουσίας ή κωλύματος αυτού, ο 
αντιπρόεδρος (άρθρο 5 παρ. 4 Ν. 1069/80 και άρθρο 207 
Ν. 1065/80). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 6 Απριλίου 2000 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-♦- 

(4) 

Χορήγηση άδειας ασκήσεως επαγγέλματος Κοινών. Λει¬ 
τουργού στην Μπελέκα Γεωργία του Βασιλείου κάτοι¬ 
κο Πατρών. 

Ο ΝΟΜΑΡΧΗΣ ΑΧΑΪΑΣ 

Με την 2550/2000 απόφαση του Νομάρχη Αχάίας χορη¬ 
γήθηκε στην κοινωνική λειτουργό Μπελέκα Γεωργία του 
Βασιλείου, κάτοικο Πατρών, άδεια ασκήσεως επαγγέλ¬ 
ματος Κοινών. Λειτουργού. 

Με εντολή Νομάρχη 

Η Διευθύντρια 
Π. ΧΡΟΝΟΠΟΥΛΟΥ 

-♦- 

Αριθ. 1299 (5) 

Μεταβίβαση κυριότητας κοινόχρηστων εκτάσεων του 
Συν/σμού Ν. Σκοπού. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις των άρθρων 1 & 5 του Ν. 3200/55 «περί 
διοικητικής αποκεντρώσεων» όπως συμπληρώθηκαν με 
τις διατάξεις των άρθρων 1 &4του Ν.Δ. 532/70 «περίσυ- 
μπληρώσεως των διατάξεων περί διοικητικής αποκε- 
ντρώσεως». 

2. Το Β.Δ 709/70 «περί καθορισμού των διατηρουμένων 
υπέρ του Υπουργού και των Περιφερειακών αρχών δια- 
νομαρχιακού επιπέδου αρμοδιοτήτων επί θεμάτων του 
Υπουργείου Γεωργίας», όπως αυτό τροποποιήθηκε με το 
Π.Δ. 94/93. 

3. Το Β.Δ. 3467/71 «περί των παρά ταις Περιφερειακές 
Υπηρεσίες του Υπουργείου Εθνικής Οικονομίας επί θεμά¬ 
των Γ εωργίας Συμβουλίων». 

4. Τις διατάξεις του Ν.2218/94 «Ίδρυση Νομαρχιακής 
Αυτοδιοίκησης, τροποποίηση διατάξεων για την πρωτο¬ 
βάθμια αυτοδιοίκηση και την Περιφέρεια και άλλες διατά¬ 
ξεις» (ΦΕΚ. Α/90/94) όπως τροποποιήθηκαν και συμπλη¬ 
ρώθηκαν στη συνέχεια. 

5. Τον Οργανισμό Οργάνωσης και Λειτουργίας της Νο¬ 
μαρχιακής Αυτοδιοίκησης Σερρών (ΦΕΚ /Β/367/4.5.1995). 

6. Τις διατάξεις του άρθρου 10 παράγρ. 8 του Ν. 
2503/97 (ΦΕΚΑ/107/97) περί μεταβίβασης αρμοδιοτήτων 
επί πράξεων προβλεπόμενων από την εν γένει Αγροτική 

Νομοθεσία στα όργανα της Νομαρχιακής Αυτοδιοίκησης. 

7. Την υπ’ αριθμ. 3398/22.7.97 απόφασή μας, με την 
οποία παρέχεται στον προϊστάμενο του Τμήματος Εποικι- 
σμού-αναδασμού, η εξουσία υπογραφής σε ορισμένα 
από τα αντικείμενα μας. 

8. Τις διατάξεις του άρθρου 164 του Αγροτικού Κώδικα. 

9. Τα κτηματολογικά στοιχεία της οριστικής διανομής 
και ρυμοτομίας, έτους 1969, του συνοικισμού Ν. Σκοπού. 

10. Το υπάριθμ. 1726/20.3.2000 έγγραφο του Δήμου 
Στρυμόνα, με το οποίο ζητάει την μεταβίβαση όλων των 
κοινοχρήστων εκτάσεων, του ανωτέρω οικισμού, αποφα¬ 
σίζουμε: 

Μεταβιβάζουμε κατά πλήρη νομή, χρήση και κυριότητα 
στον Δήμο Στρυμόνα, χωρίς την υποχρέωση καταβολής 
τμήματος, τις κατωτέρω κοινόχρηστες εκτάσεις του συ¬ 
νοικισμού Ν. Σκοπού. 

Υπ’ αρ. 146τεμάχιο, Ο.Τ. 20, έκταση 863τ.μ. πλατεία. 

Υπ’ αρ. 147τεμάχιο, Ο.Τ. 21, έκταση 764τ.μ. πλατεία. 

Υπ’ αρ. 148 τεμάχιο, Ο.Τ. 22, έκταση 1.138τ.μ. πλατεία. 

Υπ’ αρ. 179 τεμάχιο, Ο.Τ. 28, έκταση 1.094τ.μ. πλατεία. 

Υπ’ αρ. 238 τεμάχιο, Ο.Τ. 38, έκταση 594τ.μ. πλατεία. 

Υπ’ αρ. 352 τεμάχιο, Ο.Τ. 51, έκταση 406τ.μ. πλατεία. 

Υπ’ αρ. 546 τεμάχιο, Ο.Τ. 71, έκταση 1.031 τ.μ. πλατεία. 

Υπ’ αρ. 547 τεμάχιο, Ο.Τ. 72, έκταση 1.300 τ.μ. πλατεία. 

Υπ’ αρ. 239 τεμάχιο, Ο.Τ. 39, έκταση 21.597 τ.μ. Γυμνα- 
στήριο. 

Υπ’ αρ. 425 τεμάχιο, Ο.Τ. 59, έκταση 267 τ.μ. Υδατοδε- 
ξαμενή. 

Υπ’ αρ. 530 τεμάχιο, Ο.Τ. 70, έκταση 238 τ.μ. Υδατοδε- 
ξαμενή. 


Υπ’ αρ. 74 τεμάχιο, Ο.Τ. 12, έκταση 863 τ.μ. Αύλαξ. 

Υπ’ αρ. 87 τεμάχιο, Ο.Τ. 13. έκταση 123 τ.μ. Αύλαξ. 

Υπ’ αρ. 98 τεμάχιο, Ο.Τ. 14. έκταση 117 τ.μ. Αύλαξ. 

Υπ’ αρ. 118 τεμάχιο, Ο.Τ. 16, έκταση 184 τ.μ. Αύλαξ. 

Υπ’ αρ. 182τεμάχιο, Ο.Τ. 30, έκταση 124τ.μ. Αύλαξ. 

Υπ’ αρ. 192τεμάχιο, Ο.Τ. 31, έκταση 123τ.μ. Αύλαξ. 

Υπ’ αρ. 203τεμάχιο, Ο.Τ. 32, έκταση 11δτ.μ.μ Αύλαξ. 
Υπ’ αρ. 221 τεμάχιο, Ο.Τ. 34, έκταση 122 τ.μ.μ Αύλαξ. 
Υπ’ αρ. 726 τεμάχιο, Ο.Τ. 87, έκταση 120 τ.μ. Αύλαξ. 

Υπ’ αρ.730 τεμάχιο. Ο.Τ. 87, έκταση 120 τ.μ. Αύλαξ. 

Υπ’ αρ.740 τεμάχιο, Ο.Τ. 88, έκταση 120 τ.μ. Αύλαξ. 

Υπ’ αρ. 743 τεμάχιο, Ο.Τ. 88, έκταση 120 τ.μ. Αύλαξ. 

Υπ’ αρ. 754 τεμάχιο, Ο.Τ. 89, έκταση 124 τ.μ. Αύλαξ. 

Υπ’ αρ. 758 τεμάχιο, Ο.Τ. 89, έκταση 124 τ.μ. Αύλαξ. 
Δρόμοι διανομής έκταση 200.246 τ.μ.. 

Υπ’ αρ. 548 τεμάχιο, Ο.Τ. 72 έκταση, 541 τ.μ. Κοινοτικό 
κατάστημα. 

Από τις διατάξεις αυτής της απόφασης, δεν προκαλεί- 
ται δαπάνη, σε βάρος του κρατικού προϋπολογισμού. 

Η παρούσα επέχει θέση οριστικού τίτλου κυριότητας 
και μεταγράφεται με την φροντίδα του Δήμου σύμφωνα 
με το άρθρο 164 παρ. 5 του Αγροτικού κώδικα. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Σέρρες, 24 Μαρτίου 2000 
Με εντολή Νομάρχη 

Ο Προϊστάμενος Εποικισμού - Αναδασμού 
ΔΗΜΗΤΡΙΟΣ ΜΠΙΡΤΣΟΣ 

